खुदाई के दौरान बरामदगी; रेहड़ी वाला हाथ में लेकर घूम रहा था, आतंकवाद के दौर का बताया जा रहा
Punjab Tarn Taran Darbar Sahib Gurudwara Update; Bomb Found in Parking  श्री दरबार साहिब नजदीक श्री गुरु अर्जन देवी जी सरां के सामने बन रही एक 5 मंजिला पार्किंग जिसमें कार सेवा वाले बाबा जगतार सिंह करवा रहे हैं
पंजाब के तरनतारन में स्थित दरबार साहिब में बम मिला है। यह हैंड-ग्रेनेड श्री गुरु अर्जुन देव जी सराय के सामने पार्किंग की खुदाई में मिला। बम रोधक दस्ते ने मौके पर पहुंच हैंड-ग्रेनेड को कब्जे में लेकर डिफ्यूज करने के लिए भेज दिया है।
SP विशालजीत सिंह ने कहा कि सूचना मिलने के बाद ही टीम मौके पर पहुंच चुकी है। जानकारी मिली की खुदाई के दौरान जमीन से यह बम मिला है। यह बम आतंकवाद के समय के दौरान का हो सकता है। अभी इस पर जांच चल रही है। जल्द ही बम को दूसरी जगह ले जाकर डिफ्यूज किया जाएगा।
हैंड-ग्रेनेड उठाने वाले की जुबानी पूरी कहानी- 
बम उठाने वाले गुरशिंदर सिंह उर्फ काका ने कहा- मैं दरबार साहिब में सतकार कुल्फी की रेहड़ी लगाता हूं। मैं जब रेहड़ी के पास झाड़ू मारने लगा तो वहां बम पड़ा हुआ था। मैंने वे बम उठा कर हरपाल सिंह बाबा को पकड़ा दिया। उन्होंने बताया- बम कहां लेकर घूम रहे हो, फट भी सकता है।
मैंने जवाब दिया, अगर संगत के हाथ में फट जाता तो, इसलिए मैंने आपको लाकर पकड़ा दिया। यहां अगर संगत का चाहे मोबाइल- सोने का सामान भी रह जाए, मैं इंचार्ज जी को आकर पकड़ा देता हूं। बाबा जी ने इंचार्ज साहिब को फोन किया।
सर, हम अनपढ़ बंदे हैं, मुझे कुछ पता थोड़ी था। मैं उठा कर बाबा जी के पास ले आया। 10 मिनट के बाद पुलिस आ गई। बम हमने बाहर रख दिया, यह फट भी सकता था।
तरनतारन में मिलते रहे हैं आतंकवाद के दौर के बम
खालिस्तान मूवमेंट के समय तरनतारन आतंकवाद का गढ़ रहा है। आतंकवाद के समय आतंकियों की तरफ से दबाया गया असला व बम यहां कई बार मिलते रहे हैं। 2020 में नहर में सफाई के दौरान भी हैंड-ग्रेनेड मिला था।